Diari Oficial de la Generalitat Valenciana


Sumari del DOGV 6020, del 25-05-2009 (2009/5798)

RESOLUCIÓ de 19 de maig del 2009, de la consellera de turisme, com a presidenta de l'Agència Valenciana del Turisme, per la qual es modifica la Resolució de 9 de desembre de 2008, de convocatòria d'ajudes de l'Agència Valenciana del Turisme per a l'any 2009, en el marc del Pla de Competitivitat del Sector Turístic 2009-2011.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6020

Data del DOGV
:   25-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5798


Data del document
:   19-05-2009

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * turisme rural
    * ajuda pública
    * màrqueting
    * programa d'actuació
    * suport econòmic
    * qualitat del medi ambient
    * infraestructura turística
    * mitjans per a discapacitats
    * indústria gastronòmica
    * indústria hotelera
    * regió turística
    * organització patronal
    * càmping
    * regió costanera
    * administració local
    * medicina natural
    * higiene alimentària

RESOLUCIÓ de 19 de maig del 2009, de la consellera de turisme, com a presidenta de l'Agència Valenciana del Turisme, per la qual es modifica la Resolució de 9 de desembre de 2008, de convocatòria d'ajudes de l'Agència Valenciana del Turisme per a l'any 2009, en el marc del Pla de Competitivitat del Sector Turístic 2009-2011. [2009/5798]
L'Agència Valenciana del Turisme va publicar mitjançant una Resolució de 9 de desembre de 2008, la convocatòria anual d'ajudes per a l'exercici 2009, dins del marc del Pla de Competitivitat del Sector Turístic 2009-2011 (DOCV núm. 5913, 15.12.2008)
Amb posterioritat a la publicació d'eixa Resolució, la Comissió Europea va aprovar un nou Marc Temporal Comunitari, el qual establix mesures addicionals sobre les ajudes estatals a què els estats membres poden acollir-se temporalment per a pal·liar les dificultats actuals de les empreses en el seu accés a finançament i fomentar així les inversions (DO C 16/01, DOUE 22.01.2009) i on es contemplen, entre altres mesures, l'ampliació del límit compatible de l'import de les ajudes públiques.
La Conselleria de Turisme en el seu afany per proporcionar el màxim suport a les empreses i les associacions del sector turístic i coadjuvar així a mantindre el seu lideratge i sostenibilitat en uns moments d'especial dificultat, ha estimat convenient que les ajudes de l'Agència Valenciana del Turisme convocades per la Resolució de 9 de desembre de 2008, s'acullen a este Nou Marc Temporal i elevar, d'esta manera, el límit compatible de les ajudes concedides i ampliar la intensitat de les ajudes. Este suport decidit de la Conselleria al manteniment del lideratge del nostre sector turístic es veurà també reforçat per mitjà del pròxim desplegament del pla Confiança, Suport als Sectors Productius, disposat pel decret Llei 1/2009, de 20 de febrer, del Consell.
Pels motius exposats, i en virtut del Decret 123/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Turisme, per les facultats que em conferix l'article 35 de la Llei 5/1983, i les competències assignades pel Decret 209/2004, de 8 d'octubre del Consell de la Generalitat, pel qual s'aprova el Reglament de l'Agència Valenciana del Turisme; tenint en compte així mateix el que disposa la Llei 38/2003, de 17 de novembre, General de Subvencions; el Decret 9/2000, de 25 de gener, del Govern Valencià, sobre la concessió d'ajudes en matèria de turisme i l'Orde de 2 de desembre de 2008, de la Conselleria de Turisme, per la qual es fixen les bases reguladores per a la convocatòria i concessió d'ajudes de la Conselleria de Turisme i l'Agència Valenciana del Turisme, així com el Decret Legislatiu de 26 de juliol de 1991, pel qual s'aprova del Text Refós de la Llei d'Hisenda Pública de la Generalitat Valenciana, resolc:
Article 1
Modificar les intensitats i els imports màxims d'ajuda per beneficiari dels programes que figuren en l'annex I de la Resolució de 9 de desembre de 2008, de la consellera de Turisme, com a presidenta de l'Agència Valenciana del Turisme, per la qual es convoquen les ajudes de l'Agència per a l'any 2009, en el Marc del Pla de Competitivitat del Sector Turístic 2009-2011, en els percentatges i quanties que es detallen en l'annex I de la present resolució.
Article 2
Modificar els programes 6.1.1. Suport a la implantació de sistemes de qualitat, i 6.2.1 Suport a la implantació de sistemes de gestió mediambiental de l'annex I de la Resolució de 9 de desembre de 2008, de la consellera de Turisme, com a presidenta de l'Agència Valenciana del Turisme, per la qual es convoquen les ajudes de l'Agència per a l'any 2009, en el Marc del Pla de Competitivitat del Sector Turístic 2009-2011, els quals queden redactats en els termes establits en l'annex II de la present resolució.
Article 3
Modificar l'article 2, paràgraf 3, lletres b) i c) de la Resolució de 9 de desembre de 2008, de la consellera de Turisme, com a presidenta de l'Agència Valenciana del Turisme, per la qual es convoquen les ajudes de l'Agència per a l'any 2009, en el marc del Pla de Competitivitat del Sector Turístic 2009-2011, el qual queda redactat de la manera següent: «b) La concessió de les ajudes convocades en la resta de programes arreplegats en l'annex I d'esta resolució s'acull al règim d'ajudes disposat en l'apartat 4.2, «Límit compatible de l'import de l'ajuda», de la Comunicació de la Comissió Europea «Marc temporal comunitari aplicable a les mesures d'ajuda estatal per a facilitar l'accés al finançament en l'actual context de crisi econòmica i financera» (d'ara en avant «Marc Temporal») aprovat per la Comunicació de la Comissió de 17 de desembre de 2008 (DOUE 22 de gener de 2009, 2009/C16/01)
De conformitat amb l'article 9.1 de la Llei 38/2003 de 17 de novembre i amb el que establix l'article 88.3 del Tractat Constitutiu de la Comissió Europea, el pagament de les ajudes establides en esta orde quedarà condicionat a la decisió positiva de la Comissió Europea sobre la seua compatibilitat en el mercat comú, en el procediment de notificació corresponent, i a les condicions que s'establisquen en esta.
Les presents ajudes queden subjectes a les següents condicions establides en el citat Marc Temporal :
a) L'ajuda no superarà una subvenció en metàl·lic de 500 000 euros per empresa. Totes les xifres utilitzades constituïxen imports bruts, és a dir, abans d'imposts i altres retencions.
b) L'ajuda només podrà atorgar-se a empreses que no estaven en crisi l'1 de juliol de 2008. Sí que pot aplicar-se a empreses que no estaven en crisi en eixa data, però que han començat a estar en crisi amb posterioritat, com a conseqüència de la crisi econòmica i financera. S'entendran com "empreses en crisi", en el cas de menudes i mitjanes empreses (PIMES), les que definix l'article 1, apartat 7 del Reglament 800/2008, de 6 d'agost, de la Comissió Europea, General d'Exempció per Categories; en el cas de grans empreses, les definides com a tals en el punt 2.1 de les directrius comunitàries sobre ajudes estatals de salvament i de reestructuració d'empreses en crisi.
c) Les ajudes acollides al Marc Temporal només poden concedir-se com a màxim fins al 31 de desembre de 2010.
d) Abans de concedir l'ajuda, s'obtindrà de l'empresa beneficiària una declaració en suport de paper o electrònic relativa a les altres ajudes de minimis i a les ajudes acollides al punt 4.2.2 del Marc Temporal que haja rebut, i comprovarà que dita ajuda no situa l'import total de les ajudes percebudes per l'empresa durant el període de l'1 de gener de 2008 al 31 de desembre de 2010 per damunt del sostre dels 500 000 euros.
Els sostres d'ajuda fixats en la present disposició són aplicables tant si l'ajuda es finança parcialment amb recursos comunitaris o íntegrament amb recursos de l'Estat.
Les ajudes acollides al Marc Temporal poden acumular-se amb altres ajudes compatibles o amb altres formes de finançament comunitari, sempre que es respecten les intensitats d'ajuda màxima indicades en les directrius o en els reglaments d'exempció per categories aplicables.»
Article 4
1. Modificar el que disposa l'article 6, paràgraf 1, lletres g) i h) de la Resolució de 9 de desembre de 2008, de la consellera de Turisme, com a presidenta de l'Agència Valenciana del Turisme, per la que es convoquen les ajudes de la Agència per a l'any 2009, dins del marc del Pla de Competitivitat del Sector Turístic 2009-2011, el text de la qual quedarà redactat en els termes següents:
«g) Declaració jurada sobre ajudes de minimis (Reglament (CE) 1998/2006, de 15 de desembre) rebudes durant els dos exercicis fiscals anteriors i durant l'exercici fiscal en curs.
h) Declaració jurada de totes les ajudes rebudes acollides al Marc Temporal aprovat per la Comunicació de la Comissió de 17 de desembre de 2008 (DOUE 22 de gener de 2009, 2009/C16/01), rebudes entre l'1 de gener de 2008 i la data de la sol·licitud de la subvenció, per a comprovar que la ajuda que es pretén concedir no respon als mateixos costos subvencionables que les ajudes de minimis rebudes per l'empresa, i que la suma del total d'ajudes percebudes, tant les acollides a minimis des de l'1 de gener de 2008, com les emparades pel Marc Temporal, no superen els 500.000 euros.»
2. Afegir l'article 6, apartat 1, de la Resolució de 9 de desembre de 2008, de la consellera de Turisme, com a presidenta de l'Agència Valenciana del Turisme, per la que es convoquen les ajudes de l'Agència per l'any 2009, dins del marc del Pla de Competitivitat del Sector Turístic 2009-2011, el punt següent:
«k) Declaració jurada d'altres ajudes públiques (excloent-hi les acollides al Marc Temporal) rebudes per als mateixos costos subvencionables, per tal de comprovar que la suma de les intensitats de ajudes totals percebudes no supera els límits fixats en les directives o reglaments d'exempció aplicables.»
Article 5
Modificar el que es disposa en l'article 11, paràgraf 3, de la citada Resolució de 9 de desembre de 2008, que queda redactat en els termes següents: Les mesures d'ajuda previstes dins del Marc Temporal no poden acumular-s'hi a ajudes acollides al règim de minimis per als mateixos costs elegibles. Si la empresa ja ha rebut ajuda de minimis abans de l`entrada en vigor del Marc Temporal, la suma de les ajudes previstes al punt 4.2 de la Comunicació de la Comissió de 17 de desembre de 2008 (DOUE 22 de gener de 2009, 2009/C16/01), i l'ajuda de minimis rebuda no deurà superar els 500.000 euros per al període comprés entre l'1 de gener de 2008 i el 31 de desembre del 2010. Estes ajudes poden acumular-s'hi amb altres ajudes compatibles o amb altres formes de financiació comunitaria, sempre que es respecten les intensitats d'ajuda màxima indicades a les directives o reglaments d'exempció per categories aplicables.
Article 6
Deixar sense efecte el que disposa l'article 13, paràgraf 8, de la Resolució de 9 de desembre de 2008, de la consellera de Turisme, com a presidenta de l'Agència Valenciana del Turisme, per la qual es convoquen les ajudes de l'Agència per a l'any 2009, en el marc del Pla de Competitivitat del Sector Turístic 2009-2011.
Article 7
Modificar l'article 13, paràgraf 9, de la Resolució de 9 de desembre de 2008, de la consellera de Turisme, com a presidenta de l'Agència Valenciana del Turisme, per la qual es convoquen les ajudes de l'Agència per a l'any 2009, en el marc del Pla de Competitivitat del Sector Turístic 2009-2011, el qual queda redactat de la manera següent: L'import total d'ajudes que l'Agència Valenciana del Turisme pot concedir a una mateixa Associació, pel conjunt de programes continguts en l'annex d'esta resolució perquè puga resultar beneficiària, no excedirà de 120.000 (cent vint mil) euros per any, excepte quan les beneficiàries siguen associacions d'àmbit autonòmic i, en este cas, el límit anterior s'incrementarà fins a un màxim de 150.000 (cent cinquanta mil) euros per any. En el cas de corporacions de dret públic amb seu a la Comunitat Valencina, tal import màxim anual d'ajudes serà de 24.000 (vint-i-quatre mil) euros, el qual s'incrementarà fins a 35.000 (trenta-cinc mil) euros, en el cas que actuen com a delegacions de l'Institut per a la Qualitat Turística Espanyola (ICTE) a la Comunitat Valenciana.
DISPOSICIONS FINALS
Primera
La present resolució entrarà en vigor l'endemà de la seua publicació en el Diari Oficial de la Comunitat Valenciana.
Segona
Contra la present resolució, que posa fi a la via administrativa, podrà interposar-se recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la seua publicació i, potestativament, podrà interposar-se recurs de reposició davant de la presidenta de l'Agència Valenciana del Turisme, en el termini d'un mes, a comptar des de l'endemà de la seua publicació, tot això de conformitat amb el que establixen els articles 107, 109, 116 i 117 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
València, 19 de maig de 2009.- La consellera de Turisme i presidenta de l'Agència Valenciana del Turisme: Angélica Such Ronda.